作者：贺铸
词牌/韵律：六州歌头

paragraphs: 少年侠气，交结五都雄。
肝胆洞。
毛发耸。
立谈中。
死生同。
一诺千金重。
推翘勇。
衿豪踪。
轻盖拥。
聊飞鞚。
斗城东。
轰饮酒炉，春色浮寒瓮。
吸海垂虹。
闲呼鹰嗾犬，白羽摘雕弓。
狡穴俄空。
乐匆匆。
似黄粱梦。
辞丹凤。
明月共。
漾孤篷。
官冗从。
怀倥偬。
落尘笼。
薄书从。
鶡弁如云众。
共粗用。
忽奇功。
笳鼓动。
渔阳弄。
思悲翁。
不请长缨，系取天娇种。
剑吼西风。
恨登山临水，手寄七弦桐。
目送归鸿。